stanford-oval/wikipedia huggingface dataset:
אלטו ט. אטקינסון
חייו

הוא נולד 16 בנובמבר 1848, בעיירה הקטנה קפל בערבות קזחסטן במרכז אסיה, לזוג חוקרים הבריטים לוסי אטקינסון ותומאס ויטלם אטקינסון, שקראו לו על שם מעיין המרפא המפורסם בקפל. הוא בילה את עשר השנים הראשונות לחייו בסיביר, במרכז אסיה וסנט פטרסבורג. לאחר מות אביו בקנט שבאנגליה כאשר אלטאו היה בן עשר, נערכה מגבית לגיוס כספים על ידי סר רודריק מורצ'יסון, נשיא "האגודה הגאוגרפית המלכותית", שסייעה לממן את החינוך של אלטאו בבית הספר. לאחר קריירה קצרה ברוסיה כמזכיר ועדת הגבול הטורקו-רוסית, הוא שינה קריירה והפך לסופר בעיתון הבריטי "ניוקאסל קאראנט". בהמשך הייתה לו קריירה קצרה בהוראה בבית הספר בדורהאם.
אטקינסון התחתן עם אנני האמבל באנגליה בינואר 1868. הם הפליגו להוואי בשנת 1869, דרך פנמה וסן פרנסיסקו.
הוא נפטר ב־24 באפריל 1906 לאחר מחלה ממושכת.
אנני אטקינסון נפטרה מדלקת ריאות בשנת 1911. לזוג היו ארבע בנות ושלושה בנים.
חייו > מינהל חינוכי בהוואי

הסכם הסיפוח של הוואי לארצות הברית בשנת 1854 הוגש למלך הוואי, אך מעולם הוא לא חתם עליו, בעוד בריטניה וצרפת הכירו בה כמדינה עצמאית.
עד 1870 בערךצ הייתה השפה ההוואית השלטת בבתי הספר באיים. באותו הזמן, פעלו באיים מיסיונרים וזרים בעלי מטעי סוכר שהביאו לחשיפה גוברת של האיים לעולם החיצון.
לאטקינסון, הוצע בשנת 1868, להיות מנהל מכללת סנט אולבנס בפאואה, הוואי. הוא עזב את אנגליה יחד עם אשתו אנני (לבית האמבל) ובתו זואי בשנת 1869 למסע הארוך עד הוואי.  הוא האמין כי שימוש בשפה נפוצה המשמשת את העולם הגדול היא הכרחית לדורות הבאים של הוואי. הקריירה של חייו הפכה איפוא, לשלב את השפה האנגלית כשפה השלטת בבתי הספר בהוואי.
בשנת 1887 הוא מונה למפקח הכללי של בתי הספר בממלכת הוואי, ונותר בתפקיד בכל התמורות שעברו על הוואי עד שהפכה לטריטוריה של ארה״ב.
חייו > עיתונאי ונבחר ציבור

הוא היה עורך עיתון בהוואי, והיה נשיא איגוד העיתונאים בה.  אטקינסון ייצג את המחוז הרביעי בבית המחוקקים של הרפובליקה של הוואי מפברואר עד יולי 1898. הוואי סופחה על ידי ארצות הברית ב־12 באוגוסט 1898.
״אטקינסון דרייב״ בהונולולו נקרא על שמו.
הערות שוליים

↑  "Romantic Story of Honolulan". The Honolulu Advertiser. 1930-05-11. p. 22. נבדק ב-2020-04-03.
↑  Kazakhstan Connection, Images of Old Hawaiʻi, ‏2017-12-16 (באנגלית)
↑  "The Sudden Death of Alatau T. Atkinson". The Honolulu Advertiser. 1906-04-25. p. 5. נבדק ב-2020-04-03.
↑  "Alatau Atkinson Died Early Today". Evening Bulletin. 1906-04-24. p. 4. נבדק ב-2020-04-03.
↑  "Death Calls Mrs. Atkinson 1911". Evening Bulletin. 1911-05-01. p. 6. נבדק ב-2020-04-03.
↑  Ulukau: The Hawaiian kingdom, vol. 2, 1854-1874, twenty critical years, www.ulukau.org
↑  "Kamaaina Kolumn by Grace Tower Warren". Honolulu Star-Bulletin. 1957-09-21. p. 16. נבדק ב-2020-04-03.
↑  Humanities, National Endowment for the (1906-04-30). "The Hawaiian star. [volume] (Honolulu [Oahu]) 1893-1912, April 30, 1906, SECOND EDITION, Image 4". pp. FOUR. ISSN 2165-915X. נבדק ב-2020-04-03.
↑  "Atkinson appointed Inspector General of Schools". The Hawaiian Gazette. 1887-08-02. p. 4. נבדק ב-2020-04-03.
↑  "Hawaiian Gazette masthead". The Hawaiian Gazette. 1886-09-07. p. 1. נבדק ב-2020-04-03.
↑  etc Hawaii. Laws, Robert Colfax Lydecker, Roster legislatures of Hawaii, 1841-1918 [electronic resource : constitutions of monarchy and republic : speeches of sovereigns and president], Honolulu : Hawaiian Gazette Co., 1918
↑  Humanities, National Endowment for the (1898-08-16). "The Hawaiian gazette. [volume] (Honolulu [Oahu, Hawaii]) 1865-1918, August 16, 1898, Image 3". p. 3. ISSN 2157-1392. נבדק ב-2020-04-03.
↑  Ulukau: Place names of Hawaii, ulukau.org
| --- | --- |
בקרת זהויות :  GND: 1163639532  LCCN: nr2004012987  VIAF: 14718698   WorldCat (עם VIAF): 14718698
אן, דוכסית מונפנסייה

| --- | --- |

 לידה:  29 במאי 1627 ארמון הלובר, צרפת 
 פטירה:  5 באפריל 1693 (בגיל 65) ארמון לוקסמבורג, צרפת 
 מדינה:  צרפת 
 מקום קבורה:  בזיליקת סן-דני 
 בן או בת זוג:  Antoine Nompar de Caumont (1680–?) 
 חתימה:   
 
אן מארי לואיז ד'אורליאן, דוכסית מונפנסייה (בצרפתית: Anne Marie Louise d'Orléans; 29 במאי 1627 –  5 באפריל 1693)
חייה

אן נולדה בארמון הלובר בפריז לגאסטון, דוכס אורליאן (אחיו של המלך לואי השלושה עשר) ולאשתו, מארי דה בורבון (יורשתו של דוכס מונפנסייה) שנפטרה אחרי הלידה. היא נועדה להינשא ללואי בן דודה (לואי הארבעה עשר מלך צרפת לעתיד), שהיה צעיר ממנה באחת עשרה שנה- נישואים שלא יצאו אל הפועל בגלל התנגדותו של הקרדינל מזראן.
במרד הפרונד הראשון (1648 - 1649) תמכה במורדים נגד מזראן ובית המלוכה, והשתלטה על העיר אורליאן שהייתה נחלתו של אביה. במרד הפרונד השני (1650 - 1653) פקדה על יחידה של צבא המורדים, ועזרה למנהיגם, לואי השני דה בורבון, נסיך דה קונדה להשתלט על פריז (2 ביולי 1652).
דה קונדה לא היה מסוגל לשלם לחייליו, ופריז נמצאה במצב של מצוקה כלכלית. ההמונים השתלטו על העיר, ואנשי המעמד הבינוני שחששו מהשתלטות ההמונים, צידדו בהשבת הסדר על כנו, ולו במחיר שובם של מזראן ושל בית המלוכה לפריז. ב-21 באוקטובר 1652 נכנסה המשפחה המלכותית לפריז, וב-6 בפברואר 1653 מזראן שב אל העיר ואל תפקידו כשר הראשי.
המלך לואי הארבעה עשר לא סלח לאן, דוכסית מונפנסייה על השתתפותה במרד נגד בית המלוכה. היא נאלצה לעזוב את פריז ולפרוש לאחוזותיה, שם החלה לכתוב את ספרה זיכרונות ששרד עד ימינו אלה, והמהווה עדות חיה על צרפת של המאה השבע עשרה תחת שלטונו של המלך לואי הארבעה עשר. ב-1657 הורשתה לשוב לחצר המלוכה.
ב-1670 ביקשה את רשות המלך להינשא לאנטואן נומפאר דה שומון, דוכס לוזון. המלך נטה תחילה לתת את הסכמתו, אך בהשפעת אשתו מריה תרסה, נסיכת ספרד החליט להתנגד לנישואים אלה. ב-1 בדצמבר של אותה שנה ציווה המלך על מעצרו של דוכס לוזון באשמת ניסיון לשאת בסתר לאישה את אן, דוכסית מונפנסייה. רק ב-1681 הצליחה לשחררו מכלאו תמורת ויתור על חלק מאחוזותיה לטובת הכתר.
אן, דוכסית מונפנסייה נפטרה בארמון לוקסמבורג בפריז ב-1693, ונקברה בבזיליקת סן-דני. ב-1729 יצא לאור באמסטרדם ספרה "זיכרונות". ב-1793 חולל קברה על ידי המהפכנים.
הערות שוליים

↑  The French Royal Family: Titles and Customs, www.heraldica.org
ערך זה הוא קצרמרבנושא אישים ובנושא הממלכה המאוחדת. אתם מוזמנים לתרום לוויקיפדיה ו.
אנה מורה

| --- | --- |

אנה מורה, 2021
 לידה:  17 בספטמבר 1979 (בת 45) סנטארם, פורטוגל 
 שם לידה:  אנה קלאודיה מורה פריירה
 מוקד פעילות:  פורטוגל 
 עיסוק:  זמרת
 סוגה:  פאדו
 סוג קול:  קונטרה אלט 
 שפה מועדפת:  פורטוגזית 
 חברת תקליטים:  יוניברסל
 שיתופי פעולה בולטים:  עידן רייכל
 בן או בת זוג:  Pedro Mafama 
 פרסים והוקרה:  עיטור מסדר הנסיך אנריקה בדרגת מפקד  Golden Globes 
 www.anamoura.pt
 
אנה מורה (בפורטוגזית: Ana Moura; נולדה ב-17 בספטמבר 1979) היא זמרת פאדו פורטוגזית שאלבומיה מכרו למעלה ממיליון עותקים ברחבי העולם.
ביוגרפיה

אנה מורה נולדה ב-17 בספטמבר 1979 כאנה קלאודיה מורה פריירה בסנאטרם שבפורטוגל.
קריירה

בשנת 2003 הוציאה מורה את אלבום הבכורה שלה, Guarda-me a Vida na Mão, בחברת יוניברסל. האלבום זכה להצלחה מסחרית רבה, כאשר הצליח להגיע למקום ה-28 במצעד האלבומים השבועי של פורטוגל ואף קיבל את תואר הזהב מאיגוד תעשיית ההקלטות הפורטוגזי, על מכירת 10,000 עותקים במדינה. בשנה שלאחר מכן, ב-2004, הוציאה את האלבום הכפול Aconteceu, הכולל שני תקליטורים המורכבים מ-20 רצועות, האלבום לא הצליח לשחזר את הצלחתו של האלבום הקודם ומכר 7,000 עותקים בלבד.
בשנת 2007 הוציאה את אלבומה השלישי, Para Além da Saudade, שהיווה פריצת דרך עבור מורה, זכה לשבחים רבים ממבקרי המוזיקה, וקיבל את תואר הפלטינה המשולשת על מכירת 60,000 עותקים. ב-2009 הוציאה את האלבום Leva-me aos Fados, שהצליח לשחזר את הצלחת קודמו, כשהצליח להיכנס למקום השני במצעד האלבומים הפורטוגזי ואף למקום ה-7 במצעד אלבומי העולם של הבילבורד.
בשנת 2012 הוציאה את אלבומה החמישי, Desfado שהופץ על ידי חברת יוניברסל במדינות שונות, בהן ספרד, פולין וארצות הברית. האלבום הגיע למקום הראשון במצעד האלבומים הפורטוגזי, ובכך הפך לאלבום הראשון של מורה שהגיע להישג זה. איגוד תעשיית ההקלטות הפורטוגזי העניק לאלבום את תואר הפלטינה המשושת, מה שהופך אותו, נכון ל-2020, לאלבום הנמכר ביותר של מורה.
בשנת 2013 התארחה באלבומו של ההרכב המוזיקלי הישראלי הפרויקט של עידן רייכל, "רבע לשש", בשיר "Sabe Deus", שהקליטה יחד עם עידן רייכל בעברית ופורטוגזית. השיר יצא כסינגל באפריל, חודש לאחר יציאת האלבום, והגיע למקום ה-25 במצעד הפזמונים העברי השנתי של גלגלצ.
בשנת 2015 הוציאה את האלבום Moura, שהגיע למקום השני במצעד האלבומים הפורטוגזי וקיבל את תואר הזהב, על מכירת 10,000 עותקים.
דיסקוגרפיה > אלבומי אולפן

2003: Guarda-me a Vida na Mão
2004: Aconteceu
2007: Para Além da Saudade
2009: Leva-me aos Fados
2012: Desfado
2015: Moura
דיסקוגרפיה > אלבומי הופעה

2008: Coliseu
דיסקוגרפיה > אלבומי אוסף

2011: Ana Moura
2017: Best Of
הערות שוליים

↑  Ana Moura | Biography & History, AllMusic (באנגלית)
↑  Ana Moura | Listen and Stream Free Music, Albums, New Releases, Photos, Videos, Myspace
↑  Fonoteca Municipal - Catalogue - Detail, fonoteca.cm-lisboa.pt
↑  Guarda-me a Vida na Mão, איגוד תעשיית ההקלטות הפורטוגזי
↑  Aconteceu (ארכיון)
↑  SAPO, Pesquisa por: blitz sapo, SAPO (בפורטוגזית)
1 2  portuguesecharts.com - Ana Moura - Desfado, portuguesecharts.com
↑  Programas A a Z - Antena1 - RTP, www.rtp.pt
↑  Portal do Fado - Ana Moura recebe tripla platina para "Moura", www.portaldofado.net
↑  אור ברנע, האזינו בבכורה: 5 שירים חדשים של עידן רייכל, באתר ynet, 12 במרץ 2013
↑  המצעד השנתי הישראלי תשע"ג, באתר גלגלצ (ארכיון)
↑  Rádio e Televisão de Portugal, Ana Moura conquista dupla platina com o recente albúm "Moura", Ana Moura conquista dupla platina com o recente albúm "Moura" (בפורטוגזית)
| --- | --- |
בקרת זהויות :  NLI: 987007407362905171  BnF: cb15096784z (data)  GND: 1032887141  ICCU: UBOV346400  ISNI: 0000 0000 4483 4833  LCCN: no2005066973  MusicBrainz: b5954bc9-bd18-4064-a17a-1ad719e617a5  NKC: pna2011620838  SUDOC: 158746031  VIAF: 165160763   WorldCat (עם VIAF): 165160763 
אנה מורה בהופעה, 2010
אליון דיופ

| --- | --- |

אליון דיופ
 לידה:  10 בינואר 1910 סן-לואי, סנגל 
 פטירה:  2 במאי 1980 (בגיל 70) הרובע הארבעה-עשר של פריז, צרפת 
 מדינה:  צרפת, סנגל 
 תפקיד:  סנטור הרפובליקה הצרפתית הרביעית (23 בדצמבר 1946–14 בנובמבר 1948) 
 
אליון דיופ (בצרפתית: Alioune Diop;‏ 10 בינואר 1910 - 2 במאי 1980) היה פוליטיקאי, עורך ומוציא לאור סנגלי, מייסד כתב-העת Présence Africaine ודמות מרכזית בתנועת הנגריטוד ובחוג האינטלקטואלים האפריקאים שפעלו בפריז נגד המשטר הקולוניאלי.
ביוגרפיה

דיופ נולד כמוסלמי בסן-לואי שבצפון סנגל. בצעירותו למד קוראן בבית ספר מוסלמי וכן למד את התנ"ך מפי דודותיו מצד אימו. דיופ רכש השכלה תיכונית בבית הספר Lycée Faidherbe שבסן-לואי, והיה בין האפריקאים הספורים שזכו לקבל תעודת בגרות צרפתית. בהיותו אזרח צרפתי, גויס בשנת 1931 לצבא הצרפתי ושירת בתייס. דיופ עבר ללמוד לימודים קלאסיים באוניברסיטה של אלג'יר, וב-1937 פנה ללמוד בסורבון. בפריז הוא שימש כפרופסור לספרות קלאסית והייתה לו השפעה רבה על הסטודנטים האפריקאים שלמדו בצרפת בזמן הכיבוש הקולוניאלי. בין השנים 1939–1940 גויס דיופ לצבא צרפת במסגרת מלחמת העולם השנייה.
בשנת 1946 נבחר מטעם המפלגה הסוציאליסטית של סנגל לייצג את מדינתו בסנאט הצרפתי, והחזיק במשרה עד 1948. במהלך כהונתו בסנאט שימש כיושב ראש ועדת השרים לענייני מערב אפריקה הצרפתית (AOF).
בשנת 1947, בהיותו סנאטור, ייסד בפריז את כתב העת Présence Africaine במטרה לקדם את הזהות התרבותית האפריקאית ואת המאבק לעצמאות של אפריקאים ביבשת ובתפוצות. בין האישים הבולטים שהיו מעורבים בפעילות כתב העת ניתן למנות את פול ריבה, ז'אן-פול סארטר, אלבר קאמי, אנדרה ז'יד, ריצ'רד רייט ואמה סזר. ב-1949 הרחיב את כתב העת והקים בית הוצאה לאור בשם Editions Présence Africain, שהיווה מוקד מרכזי לפרסום הגות אפריקאית ושחורה, ובפרט כתביהם של אינטלקטואלים פרנקופונים אפריקאים.
לצד עיסוקו כמוציא לאור, דיופ מילא תפקיד מרכזי במיזמים תרבותיים אפריקאים ואנטי-קולוניאליים רבים. בשנת 1956 ייסד את האגודה לתרבות אפריקאית (SAC), בהתבסס על הדגם של האגודה האירופית לתרבות שהוקמה ב-1950 ואשר דיופ היה החבר האפריקאי היחיד בה. ב-1956 היה גם בין מארגני קונגרס הסופרים והאמנים השחורים הראשון, שהתכנס בסורבון ומשך אליו הוגים ואמנים רבים מרחבי העולם כגון פבלו פיקאסו וקלוד לוי-שטראוס. יחד עם לאופולד סדאר סנגור, ארגן ב-1966 את פסטיבל האמנות השחורה הראשון בדקאר בירת סנגל. בין באי הפסטיבל היו ג'וזפין בייקר, אמה סזר, דיוק אלינגטון ולנגסטון יוז. בנוסף היה בין מארגני פסטיבלים דומים באלג'יר ב-1969 ובלאגוס ב-1977.
דיופ נפטר ב-2 במאי 1980 בגיל 70 בפריז, שבה התגורר מאז מלחמת העולם השנייה. במותו, כינה אותו סנגור "סוקרטס השחור". הלווייתו נערכה בפריז וגופתו נקברה בבית הקברות בל-אייר בסן-לואי.
חייו האישיים

בשנת 1941 הכיר דיופ את קריסטיאן יאנדה, שאביה היה בן-דודו של ליאופולד סדאר סנגור ואימה הייתה ממוצא קמרוני. השניים נישאו בנובמבר 1945 בפריז. לזוג היו ארבעה ילדים: מריה איידה דיופ העוסקת כמתרגמת, סוזאן בינטה דיופ שעובדת ככתבת בדקאר ובעברה עבדה באונסק"ו, סמבה דייוויד מור דיופ שנפטר בפריז ב-1971 ואדריאן עמנואל נדיוואר מאמאדו אוסמאן דיופ שהוא רופא.
מורשתו

החל משנת 1995 מוענק הפרס הבינלאומי על שם אליון דיופ לקידום תחומי ההוצאה לאור והעריכה באפריקה. הפרס מוענק אחת לשנתיים ביריד הספרים וחומרי ההוראה הבינלאומי בדקאר.
הגיליון הראשון של כתב העת Présence Africaine (נובמבר-דצמבר 1947)
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
אמתיאה (מיתולוגיה)

| --- | --- |

 תפקיד:  נראידת הדגים
 תרבות:  יוון העתיקה
 מקום מגורים:  קרקעית הים
 אב:  נראוס
 אם:  דוריס
 אחים:  49 הנראידות, נריטס
במיתולוגיה היוונית, אמתיאה (ביוונית עתיקה: Ἀμάθεια, 'אחוריים, אחיות' או 'היא מים נוצצים') הייתה הנראידה "הירודה" ותוארה כבעלת "צמות תכלת שופעות", או כמו שחלק מהתרגומים אומרים זאת, "שיער ארוך וכבד". היא הייתה אחראית על הדגים. כאחת מהנראידות, היא הייתה בתם של נראוס ודוריס האוקיינידית. וריאציות של שמותיה היו אמתאה ואמתיה שפירושו "מלכת הקול".
במיתולוגיה

אמתיאה ואחיותיה האחרות ניחמו את תטיס כשהיא זעקה באהדה על צערו של אכילס על ידידו ההרוג פאטרוקלוס.
הערות שוליים

1 2 3 4  תרזה ביין (2013). אנציקלופדיה של פיות בפולקלור ובמיתולוגיה העולמית. McFarland, Incorporated, Publishers. עמ' 26. ISBN 9780786471119
↑  הומרוס, איליאדה 18.48
↑  היגינוס (אנ'), פאבולות
↑  הומרוס, איליאדה 18.39-51
ערך זה הוא קצרמרבנושא מיתולוגיה ובנושא יוון העתיקה. אתם מוזמנים לתרום לוויקיפדיה ו.
אלפא גרופ

שגיאות פרמטריות בתבנית:חברה מסחרית 
שימוש בפרמטרים מיושנים [ אנשי מפתח ]
| --- | --- |

 נתונים כלליים
 סוג:  חברת החזקות פרטית
 מוטו:  אין
 מייסדים:  מיכאיל פרידמן
 תקופת הפעילות:  1989–הווה (כ־35 שנים)
 חברות בנות:  Avianova 
 מיקום המטה:  מוסקבה 
 משרד ראשי:  מוסקבה, רוסיה
 הכנסות:  16.6 מיליארד דולר (2012)
 רווח:  2.7 מיליארד דולר (2012)
 אנשי מפתח:  מיכאיל פרידמן   אלכסיי קוזמיצ'ב   גרמן חאן
  
 האתר הרשמי של החברה
 
אלפא גרופ (רוסית: Альфа-Групп) היא חברת פרטית מהגדולות ברוסיה.
החברה הוקמה בשנת 1989 על ידי מיכאיל פרידמן. תחילה עסקה החברה בעיקר בסחר סחורות. בשנת 1990 הוקם אלפא-בנק שהתפתח לבנק פרטי הגדול ברוסיה.
החברה נשלטת על ידי חברת החזקות שרשומה בגיברלטר. כ-40% מחברה זו שייכות למיכאיל פרידמן וחלקים גדולים של המניות נמצאים בידי גרמן חאן (כ-23%) ואלכסיי קוזמיצ'ב (כ-18%). שלושתם למדו ביחד במוסקבה במכון למתכות וסגסוגות במהלך שנות ה-80.
במהלך קיומה אלפא גרופ השתתפה במספר מלחמות על שליטה בחברות שונות עם חברות רוסיות וגם עם חברות מערביות.
תקופה ארוכה בבעלות החברה היו 25% של מניות בחברת נפט וגז רוסית TNK-BP. בשנת 2013 כול המניות נמכרו לרוסנפט וגרמן חאן עזב את תפקידי ניהול בחברה. בעקבות כך, הקבוצה מקימה זרוע חדשה לפעילות בתחום נפט וגז ובראשה יעמוד גרמן חאן.
הרכב הקבוצה

בבעלות החברה נמצאות מספר חברות:
אלפא-בנק, בנק פרטי הגדול ברוסיה
אלטימו (אנ') - חברת תקשורת שמפעילה תקשורת סלולרית ברוסיה ומדינות נוספות, (ומחזיקה ב 47.9% מחברת VEON (אנ'), השולטת בוימפל קום, קייבסטאר וWind Telecom (אנ')).
אלפא-סטרחובניה (רו') - חברת ביטוח
אלפא-זדורוביה - חברת מרכזים רפואיים
A1 גרופ - חברת החזקות הפועלת בתחומים שונים
רוסוודוקנאל - חברת לאספקת מים לערים
X5 Retail Group - חברה שבבעלותה נמצאות מספר רשתות שיווק. אלפא גרופ שולטת ב-47.8% של מניות החברה
נזביסימוסט (רו') (עצמאות) - חברת למכירת מכוניות. אלפא גרופ שולטת ב-49.95% של מניות החברה
אלפא בסרטן

| --- | --- |

 נתוני תצפית
 קבוצת כוכבים:  סרטן (Cancer)
 שמות נוספים:  אקיובנס
 סוג:  ננס צהוב
 בהירות נראית:  4.23
 סיווג ספקטרלי:  A5m
 עלייה ישרה:  08ʰ 58ᵐ 29.2ˢ מילי-שניות קשת בשנה
 נטייה:  ‏27.723″ ‏51′ ‏11°‏+  מילי-שניות קשת בשנה
 מאפיינים פיזיים
 בהירות מוחלטת:  0.6
 מרחק:  174  שנות אור 53.35  פארסק
 רדיוס:  1.0 רדיוסי שמש
 מסה:  2 מסות שמש
 עוצמת הארה:  פי 23 מהשמש
 מהירות סיבוב:  75 קילומטר לשנייה
 מהירות רדיאלית:  −12.1±0.8 קילומטר לשנייה
 היסט:  18.3304±0.3216 אלפיות של שניות קשת
 
α (אלפא) בסרטן (בלטינית α Cancri) הוא כוכב בקבוצת הכוכבים סרטן. ידוע גם בשמו המסורתי אקיובנס (Açubens). מכיוון שכוכב זה נראה בשמי כדור הארץ בסמוך למישור המילקה, הוא לעיתים קרובות לוקח חלק בהתקבצות אסטרונומית.
הערות שוליים

↑  NSV 4327, database entry, New Catalogue of Suspected Variable Stars, the improved version, Sternberg Astronomical Institute, Moscow, Russia. Accessed on line October 20, 2009.
1 2 3  שאילתא באתר SIMBAD, 6.7.2012
↑  Perryman, M. A. C. et al. (1997), "The Hipparcos Catalogue", Astronomy & Astrophysics 323: L49–L52
↑  HD 76756, database entry, Catalog of Apparent Diameters and Absolute Radii of Stars (CADARS), 3rd edition, L. E. Pasinetti-Fracassini, L. Pastori, S. Covino, and A. Pozzi, CDS ID II/224.
1 2  אלפא בסרטן, האתר של ג'ים קלר
ערך זה הוא קצרמרבנושא מדעי החלל. אתם מוזמנים לתרום לוויקיפדיה ו.
אליוט קוסגרוב

אליוט קוסגרוב (באנגלית: Elliot J. Cosgrove; נולד ב-8 באפריל 1972) הוא רב והוגה דעות יהודי-אמריקאי הנמנה עם הזרם השמרני ביהדות הקונסרבטיבית ומשמש כרב בית הכנסת פארק אבניו שבניו יורק. בנוסף משמש כחבר בנשיאות של בית המדרש לרבנים באמריקה, חבר מערכת כתב העת Conservative Judaism, חבר בוועד המנהל של כנסת הרבנים הקונסרבטיבית ועוד.
ביוגרפיה

קוסגרוב נולד בסנטה מוניקה שבקליפורניה. הוא הוסמך כרב בבית המדרש לרבנים באמריקה ב-1999. הוא בעל דוקטורט בתאולוגיה מאוניברסיטת שיקגו, עבודת הדוקטורט שלו עוסקת בדמותו של הרב לואי ג'ייקובס, מייסד התנועה הקונסרבטיבית בבריטניה.
הרב קוסגרוב הוא פעיל מרכזי בדיאלוג הבין-דתי בין יהודים לנוצרים, אירח את האפיפיור פרנציסקוס בבית-הכנס שלו וערך יחד עמו תפילה משותפת לזכר קורבנות פיגועי 11 בספטמבר. בינואר 2012 מונה ליועץ לעניינים בין-דתיים של הליגה נגד השמצה.
הרב קוסגרוב מרבה להתבטא בנושאים שונים העומדים על הפרק ונוגעים לקהילה היהודית בארצות-הברית ולמדינת ישראל. בין השאר הוא פועל על-מנת לקרב בין הקהילה היהודית אמריקאית לקהילה הישראלית אמריקאית. בשנת 2013 הציע להפוך את הסדר של תהליך הגיור באופן בו ראשית יתקבלו הגרים ורק לאחר מכן יחלו בלימודי יהדות; הצעה זו שהובאה כחלק מביקורת מקיפה על הגישה הקונסרבטיבית ביחס לתהליך הגיור ולנישואי תערובת עוררה שיח ער בקרב רבנים והוגי דעות יהודים אמריקאים.
ספריו

Theology in Our Time: A New Generation Explores the Foundations and Future of Jewish Belief, New-York: Jewish Lights, 2010.
In the Beginning, New-York: Park Avenue Synagogue, 2009.
An Everlasting Covenant, New-York: Park Avenue Synagogue, 2010.
Go Forth!, New-York: Park Avenue Synagogue, 2011.
Hineni, New-York: Park Avenue Synagogue, 2012.
A Place to Lodge, New-York: Park Avenue Synagogue, 2013.
הערות שוליים

↑  Rabbi Elliot Cosgrove Named ADL Rabbinical Advisor on Interfaith Affairs, ‏18.01.2012
↑  Gary Rosenblatt, הConservative Rabbi Offers 'Trial Balloon', ‏03.03.2013 (ארכיון)
| --- | --- |
בקרת זהויות :  NLI: 987007305126805171  LCCN: n2010012630  VIAF: 107928760   WorldCat (עם VIAF): 107928760
אליוס מאנצי

אליוס מאנצי (באיטלקית: Elios Manzi; נולד ב-28 במרץ 1996) הוא ג'ודוקא איטלקי. מאנצי מתחרה בקטגוריית המשקל עד 60 ק"ג ומחזיק במדליית ארד מאליפות אירופה (קאזאן 2016).
קריירה

בינואר 2016, מאנצי זכה במדליית כסף בטורניר 'European Open Sofia'. באליפות אירופה 2016 שנערכה בקאזאן, זכה מאנצי במדליית ארד בקטגוריית המשקל עד 60 ק"ג. בקרב הראשון הוא ניצח את יאן סיקארדי ממונקו, בשמינית הגמר הוא ניצח את ונסן לימאר הצרפתי וברבע הגמר גבר על הובהנס דאבטיאן הארמני. בחצי הגמר הוא הפסיד לאורחן ספארוב האזרי ונשר לקרב על מדליית הארד בו ניצח את אמירן פפינשווילי הגיאורגי.
במאי 2016 הוא זכה במדליית זהב בגראנד פרי אלמטי לאחר שניצח בגמר את רוסטם איברייב הקזחי. מאנצי השתתף באולימפיאדת ריו 2016 והודח בסיבוב השני כאשר הפסיד בניקוד יוקו לקים וון-ג'ין הדרום-קוריאני. באוקטובר 2018 הוא זכה במדליית הארד בקטגוריית המשקל החדשה עד 66 ק"ג בגראנד פרי קנקון.
באליפות אירופה 2022 שנערכה בסופיה שבבולגריה, זכה מאנצי בפעם השנייה בקריירה במדליית הארד האירופית לאחר שבקרב על המדליה ניצח באיפון את ישר נג'אפוב האזרי. באותה שנה הוא זכה בגראנד סלאם לאחר ניצחון על סטרהיניה בונצ'יץ'.
פרסים

מקור:
אליפות אירופה:
תחרויות מהסבב העולמי (מאסטרס, גראנד סלאם, גראנד פרי):
הערות שוליים

↑  פרופיל וסטטיסטיקות אודות הג'ודוקא באתר sports-reference.com
1 2  מידע על הג'ודוקא באתר JudoInside.
אלפא ביתא (להקה)

| --- | --- |
אין תמונה חופשית
 תקופת הפעילות:  מ-1978 
 סוגה:  פאנק 
 חברים
 ראובן ארז ליסה גולד-רובין נחמה שוטן אסתר צוברי יצחק עוקב
 
להקת אלפא ביתא (נקראה בישראל להקת אלף בית) הייתה להקה שהורכבה מזמרים ישראלים שהופיעו באירוויזיון 1978 יחד עם יזהר כהן וזכו בו. חברי הלהקה היו ראובן ארז, ליסה גולד-רובין, נחמה שוטן, אסתר צוברי ויצחק עוקב. הם הופיעו יחדיו עם השיר אבניבי, לאחר שזכו איתו בפסטיבל הזמר והפזמון 1978, שבאותה השנה, קבע את נציג ישראל לאירוויזיון. ישראל קיבלה 5 פעמים 12 נקודות, ובכך שברו שיא. הם קיבלו בסך הכל 157 נקודות. אבניבי הצליח להיכנס למצעדיים השנתיים של קול ישראל באותה שנה, ולאחריו לא הוציאה הלהקה שירים נוספים. נחמה שוטן אחת מחברי הלהקה, הנחתה גם חלק מפרקי התוכנית מה פתאום?! (קישקשתא).
הערות שוליים

↑  (הקישור אינו פעיל) 33 years ago today - Izhar Cohen & Alphabeta seal Israel's maiden win
↑  אלפא ביתא, באתר פזמונט
| --- | --- |
בקרת זהויות :  MusicBrainz: b8723a93-2562-4131-8482-a0c8c7579314  VIAF: 152212131   WorldCat (עם VIAF): 152212131 
ערך זה הוא קצרמרבנושא מוזיקאים ישראלים. אתם מוזמנים לתרום לוויקיפדיה ו.
אנדר ולואר

אנדר ולואר (בצרפתית: Indre-et-Loire) הוא מחוז במערב-מרכז צרפת הקרוי על שם נהרות האנדר והלואר שעוברים בו. המחוז כולל את החבל ההיסטורי טורן.
במחוז זורמים גם נהרות השר, הויין והקרז. גבינת העיזים סנט מור מיוצרת במחוז.
ערים

אמבואז
אזה-לה-רידו
בוּרג'וִוי (Bourgueil; במקורות היהודיים: בורגויל)
שינון
דקארט
לאנג
לוש
רישלייה
טור
יחידות מנהליות

| רבעים | אוכלוסייה (1999) | שטח קמ"ר) | צפיפות | קנטונים | קומונות |
| --- | --- | --- | --- | --- | --- |
| שינון | 80.579 | 1694 | 48 | 7 | 87 |
| לוש | 48.773 | 1803 | 27 | 6 | 67 |
| טור | 424.651 | 2629 | 162 | 24 | 123 |
אנדראה (זמרת בולגרייה)

| --- | --- |

אנדראה, 2014
 לידה:  23 בינואר 1987 (בת 37) סופיה, בולגריה בולגריה
 שם לידה:  Теодора Андреева 
 שם במה:  Андреа 
 מוקד פעילות:  רומניה רומניה
 תקופת הפעילות:  מ-2006
 עיסוק:  זמרת, פזמונאית, במאית וידאו, שחקנית
 סוגה:  פופ-פולק, פופ, האוס, טכנו
 סוג קול:  מצו-סופרן 
 שפה מועדפת:  בולגרית, איטלקית, אנגלית, ספרדית, סרבית 
 חברת תקליטים:  פיינר 
 בן או בת זוג:  Kubrat Pulev (2006–2019) 
 https://www.andreasite.eu/
 פרופיל ב-IMDb
 
תאודורה רומנובה אנדרייבה (בבולגרית: Теодора Руменова Андреева; נולדה ב-23 בינואר 1987), ידועה תחת שם הבמה אנדראה, היא זמרת פופ-פולק, במאית וידאו, שחקנית, ופזמונאית בולגרייה.
אנדראה הייתה בעבר חלק מהצמד "סהרה", יחד עם המפיק הרומני שהיה מועמד לפרס גראמי, קוסטי יוניצה. שירם "I wanna" משנת 2010 הגיע למקומות גבוהים במצעדים במגוון מדינות באירופה, אמריקה והמזרח התיכון.
ביוגרפיה

אנדראה נולדה ב-23 בינואר 1987 בעיר סופיה, בירת בולגריה, היא החלה לקחת שיעורים במוזיקה בגיל צעיר מדודתה, שהייתה זמרת אופרה.
לאחר שסיימה את התיכון החלה אנדראה את קריירתה המוזיקלית בתוך בולגריה, ובשנת 2008 פגשה במוזיקאי הרומני קוסטי יוניצה, ויחד הם הוציאו את הסינגל "Само Мой". בשנה שלאחר מכן הם יצרו את הצמד "סהרה". בשנת 2010 הוציאו את השיר "I wanna" שהיה שיא ההצלחה של הצמד.
בסוף 2010 פנתה אנדראה לקריירת סולו ונכנסה לשוק הרומני. בשנת 2012 חתמה בחברת התקליטים הרומנית רוטון מיוזיק. ב-2014 הוציאה שיר יחד עם אלק סנדר שתמך בקהילת הלהט"ב והתנגד לאפליה על בסיס העדפה מינית. היא זכתה לאזכור בטלוויזיה האמריקאית, ברשת CNN.
הערות שוליים

↑  "Андреа: Слушам Бетовен и Вивалди (Andrea: I listen to Beethoven and Vivaldi)". Dneven Trud (in Bulgarian). 15 במאי 2010. אורכב מ-המקור ב-1 באוגוסט 2010. נבדק ב-25 ביוני 2010. {{cite news}}:  (עזרה)
↑  "Андреа и Шаги в новия албум на Боб Синклер". Novinar (in Bulgarian). 6 בדצמבר 2009. נבדק ב-25 ביוני 2010. {{cite news}}:  (עזרה)(הקישור אינו פעיל)
↑  Официален сайт на Андреа
↑  Майкъл Папарцо, Андреа и Златка Райкова впечатлиха с нов клип, Lifestyle.bg, ‏2008-07-02 (ב־)
↑  Андреа и Alek Sandar впечатлиха CNN и международната преса
| --- | --- |
בקרת זהויות :  MusicBrainz: 93d7e60f-9272-4de9-8099-e3156a58c1d9
אמנדינה ליהאמבה

| --- | --- |
אין תמונה חופשית
 לידה:  1944 (בת 80 בערך) מחוז מורוגורו, טנזניה
 מדינה:  טנזניה טנזניה
 עיסוק:  שחקנית, מחזאית, במאית קולנוע, פרופסורית
 מקום לימודים:  אוניברסיטת לידס
 פרופיל ב-IMDb
 
אמנדינה ליהאמבה (באנגלית: Amandina Lihamba; נולדה בשנת 1944) היא שחקנית, מחזאית ובמאית קולנוע טנזנית. היא פרופסור באוניברסיטת דאר א-סלאם (אנ') במחלקה לאומנויות יפות ואומנות הבמה.